Marie Pärkma

Marie Pärkma (sündinud 09. jaanuaril 1990 Pärnus) on elukutseline korrastaja ja Meieeluilu asutaja. Marie on kandnud ka perekonnanime Matsko.

Eraelu 
Marie Pärkma isa nimi on Valeri ja ema nimi Ene. Pärkmal on kaks õde - Lili ja Marleen. Pärkmal on ühest kooselust kaks last - Erki ja Elli.

Haridus 
Pärkma alustas enda kooliteed Sindi Gümnaasiumis, kuid põhikool sai lõpetatud Pärnu Koidula Gümnaasiumis. Keskhariduse omandas Pärkma Pärnu Sütevaka Humanitaargümnaasiumis humanitaarainete õppesuunal. Pärkmal on keskeriharidus, mille omandas Pärnumaa Kutsehariduskeskuses sekretäritöö erialal.

Pärkma on lõpetanud ka Sindi Muusikakoolis 4 klassi ja õppinud seal akustilist kitarri, põik- ja plokkflööti ning ka klaverit. Pärkma on õppinud ka laulmist ja kuulunud näiteks peale koolikooride ka Toomas Volli tütarlastekoori koosseisu.

Töö 
Pärkma alustas enda töökarjääri keskerihariduse omandamise lõpus Pärnu ühes notaribüroos, töötades seal sekretär-juhiabi ametikohal. 

Alates 2012. aastast töötas Pärkma 9 aastat Sindi Linnaraamatukogus raamatukoguhoidjana. Pärkma kuulus sel ajal ka Eesti Raamatukoguhoidjate Ühingusse ja läbis Tartu Ülikooli elukestva õppe keskuses täiendusõppeprogrammi "Infopädevus" ja "Infopädevuse alused".

Alates 2021. aasta maikuust töötas Pärkma ligi 2 aastat eraettevõtja juures personaalse virtuaalse assistendina.

Alates 2023. aasta märtsikuust on Pärkma tööl enda ettevõttes Meieeluilu OÜ.

Elukutseline korrastaja 
Pärkma omandas 2021. aastal KonMari konsultandi sertifikaadi ja kuulub ka antud aastast alates NAPOsse (professionaalsete korrastajate ja produktiivsuskonsultantide liit). Mariele meeldib tohutult koristamine ja korrastamine, funktsionaalsete süsteemide loomine ja enda aja kasutamine võimalikult produktiivselt. Seetõttu omandaski Pärkma 2021. aastal vastavad teadmised ja ka sertifikaadi ning lõi oma ettevõtte Meieeluilu OÜ. Meieeluilu tegevuse eesmärk on aidata ja nõustada inimesi neile kuuluvate asjade korrastamisel ja sealjuures produktiivsuse õpetamisel. Pärkma on spetsialiseerunud korrastamisele, et aidata klientidel saavutada suuri muutusi, mis teevad neid ümbritseva keskkonna ja elu toimimise kardinaalselt teistsuguseks. 

Pärkma on korrastajana osalenud ka erinevates telesaadetes nagu "Laser", "Südamesoov", "Stuudio", "Buduaar", "Terevisioon"ja "Õhtu". Temast on ilmunud mitmeid artikkleid ning ta on osalenud ka raadiosaadetes nagu "Teller" ja "Päevatee". Täpsemalt on võimalik kõikide meedias kajastatud artiklite kohta leida infot Meieeluilu kodulehelt meedia rubriigist.

Oma igapäevatöös klientidega teeb Pärkma enda ettevõtte Meieeluilu alt koostööd ka Uuskasutuskeskusega, mis tähendab, et klientidele enam mittevajalikud asjad leiavad enda uue koha Uuskasutuskeskuse kaudu uute inimeste kodudes. Pärkma jaoks on oluline, et kõik klientidele enam mittevajalikud terved, töötavad ja puhtad asjad jõuaksid annetuse kaudu jällegi ringlusesse ja kasutusse.

Peale klientide abistamisele kodudes pakub Pärkma teenust ka äriettevõtetele tööruumide korrastamisel. Samuti teeb Pärkma nii korrastamiskursusi kui ka digikorrastamiskursusi, mille raames on võimalik läbi veebi enda elus, kodus ja ka digiseadmetes alustada põhjaliku korrastamisega.

Pärkma teeb korrastamise teemal nii personaalseid kui ka meeskonnakoolitusi.

Hobid 
Alates aastast 2017 kuulub Pärkma Pärnu alternatiivrokki viljelevasse ansamlisse nimega John Stuart Mill. Marie mängib antud kollektiivis basskitarri ja kannab pseudonüümina nime Mary McBarkley.

Alates 2015. aastast on Pärkma pidanud blogi, kus jagab infot nippide, retseptide, käsitöö ja tee ise valdkonnas.

Tunnustus 
2018 - Aasta 2018 DIY blogi

Välislingid